**……… sz. napirend**

**E L Ő T E R J E S Z T É S**

**A Képviselő-testület 2022. február 24-ei rendes ülésére**

**Tárgy:** Döntés a II. Kerületi Városfejlesztő Zrt. alapmegbízási szerződéseinek módosításáról

**Készítette:** …………………………….

Harján Dávid vezérigazgató

II. Kerületi Városfejlesztő Zrt. s.k.

**Látta:** ...........................................

dr. Szalai Tibor

jegyző

…………………………...

dr. Silye Tamás

jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

**1.** A Képviselő-testület 148/2012. (V.31.) határozata értelmében a II. Kerületi Városfejlesztő és Beruházás-szervező Zártkörűen Működő Részvénytársaság (a továbbiakban: Társaság), mint az Önkormányzat által alapított gazdasági társaság, a 2012. június 1. napján létrejött, 2012. június 26-án, 2015. május 28. napján, valamint 2017. március 9. napján - 237/2012. (VI.26.), a 151/2015. (V.28.) és a 35/2017. (II.23.) sz. képviselő-testületi határozatai szerint – módosított megbízási szerződés alapján az Önkormányzat tulajdonában álló lakások és helyiségek egyes tulajdonosi- és bérbeadói feladataival kapcsolatos, továbbá az önkormányzati vagyongazdálkodás körébe eső egyes feladatokat lát el.

Jelen előterjesztés célja a 2012. június 1. napján elfogadott megbízási szerződés módosítása. Az előterjesztés mellékletét képező módosításokkal egységes szerkezetbe foglalt megbízási szerződésben a Társaság által végzett feladatok – a Társaság és az Önkormányzat között kialakult gyakorlatnak megfelelően – pontosításra, valamint az Önkormányzat szervezeti egységében bekövetkezett változások átvezetésre kerültek. A Társaság által ellátott feladatok megfelelő színvonalú ellátásához szükséges tárgyi és személyi feltételek biztosítása a megbízási díj módosításával érhető el. A szerződés módosítás szerint a Társaságot 2022. március 1. napjától 11.970.000,- Ft + ÁFA/hó megbízási díj illeti meg.

A módosításokkal egységes szerkezetbe foglalt megbízási szerződés az 1. sz. határozati javaslat mellékletét képezi, a jelen előterjesztés szerinti módosítási javaslatok a módosításokkal egységes szerkezetbe foglalt megbízási szerződésben dőltbetűvel kerültek feltüntetésre. A szerződés módosítása különösen a következőkre terjed ki:

* a 2. cím alatti rendelkezések kiegészültek egy melléklettel, amelyben azoknak az ingatlanoknak felsorolása történik meg, amelyeknél a Társaság a megbízási szerződés alapján feladatokat lát el;
* a 3.1. cím alatti rendelkezések kiegészülnek azzal, hogy a Társaság energetikai tanúsítványokat szerez be, a helyiségek hasznosításával kapcsolatos javaslatokkal kapcsolatos feladatokat a Társaság nem lát el, ezért e feladat törlésre kerül, a Társaságnak a bérleti szerződések előkészítésével kapcsolatos adatszolgáltatási feladatai pontosításra kerülnek;
* a 3.2. cím alatti rendelkezések pontosításra kerülnek, mert a Társaság a gyakorlatban a birtokbavétel során a Vagyonhasznosítási és Ingatlan-nyilvántartási Osztállyal egyeztetve, rendelkezései szerint jár el;
* a 3.3. cím alatt a bérleti és használati díjak számlázása és nyilvántartása cím alatti rendelkezések pontosításra kerülnek a gyakorlat és a vonatkozó jogszabályok összhangjának biztosítása érdekében, a módosítások a számlák és fizetési értesítők kiállításának rendjét érintik, illetve azok kiegészülnek további feladatokkal (pl. éves bérleti díj indexálással kapcsolatos feladatok, egyenlegközlők küldése), amelyek a szerződésben nem szerepeltek, de a Társaság e feladatokat is ellátja;
* a 3.5. cím alatti feladatok köre kiegészül azzal, hogy a Társaság az Önkormányzat felkérésére az szerződés mellékletében nem szereplő ingatlanok tekintetében is ellát feladatokat;
* a 3.6. cím alatti feladatok a gyakorlattal összhangban kiegészülnek az elidegenítések során felmerülő birtokbaadási feladatokkal;
* a 4. cím alatti tulajdonosi képviseleti feladatok körében új feladatok nem merültek fel, a gyakorlatnak megfelelően a rendelkezések pontosításra kerülnek;
* az 5. cím alatti bérbeadót terhelő műszaki feladatok köre pontosításra kerül, mivel a karbantartási és felújítási munkák elvégzése az Önkormányzattal egyeztetve történik;
* a 6. cím alatti pénzügyi, műszaki és számviteli nyilvántartásokra vonatkozó feladatok pontosításra kerülnek;
* a 7. cím alatt a Társaságot e szerződés alapján megillető megbízási díj módosítása történik 2022. március 1. napjától. A megbízási díj 10.450.000,- Ft/hó + Áfa összegről 11.970.000,- Ft/hó + Áfa összegre módosul, az e cím alatti jogszabályi hivatkozás – jogszabály változása miatt – pontosításra került, a melléklet törlésre került, az üzemeltetési költségek kiegészítése történik meg;
* a 8. cím alatt a szerződés kiegészült a BUDÉP Kft-s bérlőkre vonatkozó rendelkezésekkel és ezzel egyidejűleg az átmenti rendelkezések törlésre kerülnek. A Társaság a BUDÉP Kft-vel megkötött és még az Önkormányzat nevére át nem kötött bérleti szerződésekkel és bérlőkkel kapcsolatosan lát el feladatokat;
* a 10. cím alatt a kapcsolattartók aktualizálása történik;
* a 11. cím alatt jogszabályi hivatkozás és az adatvédelmi rendelkezések tekintetében történik módosítás.

**2.** A Képviselő-testület 487/2010. (XII.16.) határozata értelmében a Társaság a 2010. december 16-án elfogadott, és a 152/2015. (V.28.), valamint a 34/2017. (II.23.) sz. képviselő-testületi határozatok szerint 2015. május 28. napján módosított, valamint a 2017. március 6. napján módosításokkal egységes szerkezetbe foglalt megbízási szerződés alapján az Önkormányzat fenntartásában lévő bölcsődék, óvodák, valamint a szerződésben felsorolt iskolák tekintetében a közétkeztetés lebonyolításával és központi adminisztrációjával kapcsolatos feladatokat lát el.

Jelen előterjesztés célja a 2017. március 6. napján módosításokkal egységes szerkezetbe foglalt megbízási szerződés módosítása. Az előterjesztés mellékletét képező módosításokkal egységes szerkezetbe foglalt megbízási szerződésben a Társaság által végzett feladatok pontosításra kerültek, mivel az óvodák vonatkozásában is bevezetésre került az online étkeztetési nyilvántartási rendszer, továbbá a szerződés tárgyát képező intézmények körében is változás történt. A Társaság által ellátott feladatok megfelelő színvonalú ellátásához szükséges tárgyi és személyi feltételek biztosítása a megbízási díj módosításával érhető el. A szerződés módosítás szerint a Társaságot 2022. március 1. napjától 3.400.000 Ft + ÁFA/hó megbízási díj illeti meg.

A módosításokkal egységes szerkezetbe foglalt megbízási szerződés a 2. sz. határozati javaslat mellékletét képezi, a jelen előterjesztés szerinti módosítási javaslatok a módosításokkal egységes szerkezetbe foglalt megbízási szerződésben dőltbetűvel kerültek feltüntetésre. A szerződés módosítása különösen a következőkre terjed ki:

* A szerződés tárgyához kapcsolódó elektronikus megrendelési, lemondási, nyilvántartási, jogosultság ellenőrzési, számlázási rendszer fogalma módosul, és ennek keretében megkülönböztetésre kerül az iskoláknál és az óvodáknál bevezetett Online Nyilvántartó rendszer, valamint a bölcsődéknél alkalmazott Kliens-szoftver alapú Nyilvántartó Rendszer. E két új fogalom átvezetése történik a szerződésben;
* a szerződés mellékletében szereplő bölcsődék, óvodák és iskolák adataiban bekövetkezett változások átvezetésre kerülnek;
* az online és a szoftver alapú nyilvántartó rendszer sajátosságaiból adódóan a Társaság feladatai eltérőek, amelyek a szerződés 2. és 3. cím alatti rendelkezésekben kerülnek átvezetésre;
* a szerződés alapján a Társaság az Önkormányzat mellett az Egyesített Bölcsődék tekintetében is ellát feladatokat, ezért a szerződés 2.1.6. és 3.3.-3.11. pontjai módosításra kerülnek, amely rendelkezésekben az Egyesített Bölcsődékhez kapcsolódó megbízói és megbízotti feladatok pontosításra kerülnek;
* a szerződés 2.1.7. pontjából a külső iskolai megbízottakkal kapcsolatos feladatok törlése történik, mert a közétkeztetéssel kapcsolatos feladatok ellátása az iskolák közreműködésével valósul meg;
* a 4. cím alatt a Társaságot e szerződés alapján megillető megbízási díj módosítása történik 2022. március 1. napjától. A megbízási díj 2.980.000,- Ft/hó + Áfa összegről 3.400.000,- Ft/hó + Áfa összegre módosul, az e cím alatti jogszabályi hivatkozás – jogszabály változása miatt – pontosításra kerül, a melléklet törlésre kerül, számla kiállításának időpontja módosul;
* a 6. cím alatt a kapcsolattartók aktualizálása történik;
* a 7. cím alatt jogszabályi hivatkozás tekintetében történik módosítás.

**3.** A Képviselő-testület 78/2011. (III.29.) határozata értelmében a Társaság 2011. március 29. napján elfogadott és a 392/2011. (XII.20.) és a 286/2013. (IX.26.) sz. képviselő-testületi határozat szerint 2011. december 20. napján, valamint 2013. szeptember 26. napján módosított megbízási szerződés ügyfélszolgálati és II. Kerület Kártya programhoz kapcsolódó rendszergazdai feladatokat lát el.

Jelen előterjesztés célja 2011. március 29. napján elfogadott megbízási szerződés módosítása. Az előterjesztés mellékletét képező módosításokkal egységes szerkezetbe foglalt megbízási szerződésben a Táraság által végzett feladatok pontosításra kerültek, a módosítás oka a szerződés aktualizálása. A 2011-es szerződésben még szerepel a Társaság kedvezményes parkolási rendszerhez kapcsolódó feladatai, ezek megszűntek, a II. Kerület Kártyák köre is módosult, és megszűnt a szerződésben hivatkozott a Mozgássérült Emberek Rehabilitációs Központjával kötött megállapodás is, tekintettel arra, hogy a Társaság a megváltozott munkaképességű dolgozókat már munkaviszonyban foglalkoztatja, a közétkeztetéssel kapcsolatos ügyfélszolgálati feladatok is megváltoztak a bankkártyás fizetési eszköz bevezetésével. A Társaság ügyfélszolgálati feladatai csökkentek, ezért a megbízási díj csökkentése indokolt. A szerződés módosítás szerint a Társaságot 2022. március 1. napjától 1.100.000 Ft + ÁFA/hó megbízási díj illeti meg.

A módosításokkal egységes szerkezetbe foglalt megbízási szerződés a 3. sz. határozati javaslat mellékletét képezi, a jelen előterjesztés szerinti módosítási javaslatok a módosításokkal egységes szerkezetbe foglalt megbízási szerződésben dőltbetűvel kerültek feltüntetésre. A szerződés módosítása különösen a következőkre terjed ki:

* a szerződés tárgyában és a szerződésben a helyi utazási bérlettel kapcsolatos feladtok törlése történik, valamint a Szociális Kártya elnevezése is módosul Kerület Kártya Plusz megjelölésre és feltüntetésre kerül az intézményi közétkeztetési ügyfélszolgálati feladatok;
* a 2. cím alatt a jogszabályi hivatkozás – jogszabály változás folytán – módosításra kerül, és az ügycsoportok pontosításra kerülnek, ennek keretében az időközben megszűnt kedvezményes parkolási bérlettel kapcsolatos feladatok törlésre kerülnek, az ügyfélszolgálat helyszínének meghatározása módosítása is történik, az 5. cím alatt az adatvédelmi rendelkezések kerülnek módosításra, a 6. cím alatt MEREK-re vonatkozó rendelkezések törlésre kerülnek;
* a 7. cím alatt a Társaságot e szerződés alapján megillető megbízási díj módosítása történik 2022. március 1. napjától. A megbízási díj 2.100.000,- Ft/hó + Áfa összegről 1.100.000,- Ft/hó + Áfa összegre módosul, az e cím alatti jogszabályi hivatkozás – jogszabály változása miatt – pontosításra kerül, a melléklet törlésre kerül, számla kiállításának időpontja módosul;
* a 8.2. pontban az intézményi közétkeztetés keretében az étkezési utalványra és a készpénzfizetésre vonatkozó rendelkezések törlésre kerülnek, mivel az ügyfélszolgálaton kizárólag bankkártyás fizetésre van lehetőség;
* a 9. cím alatt a szerződés hatályára vonatkozó rendelkezések pontosítása valósul meg;
* a 10. cím alatt a kapcsolattartók aktualizálása történik;
* a 11. cím alatt jogszabályi hivatkozás tekintetében történik módosítás;
* a szerződés mellékletét képező Ügyfélszolgálati Szabályzatban a módosítások dőlt betűvel kerültek feltüntetésre, a módosításokra a II. Kerület Kártyáról szóló a Budapest Főváros II. Kerületi Önkormányzat Képviselő-testületének a 8/2010. (III.30.) önkormányzati rendeletnek a szabályzat elfogadása óta bekövetkezett módosítása, egyéb jogszabályok, valamint a szerződésben meghatározott feladatok módosítása adott okot.

A fentiek alapján kérem a tisztelt Képviselő-testületet a határozati javaslatok elfogadására.

**Határozati javaslatok**

**1.**

A Képviselő-testület úgy dönt, hogy a Budapest Főváros II. Kerületi Önkormányzat és a II. Kerületi Városfejlesztő és Beruházás-szervező Zártközűen Működő Részvénytársaság (székhelye: 1024 Budapest, Keleti Károly u. 15/A, Cg. 01-10-046405, képviseli: Harján Dávid vezérigazgató) között 2012. június 1. napján létrejött és 2012. június 26. napján, 2015. május 28. napján, valamint 2017. március 9. napján módosított megbízási szerződést a jelen határozat melléklete szerint módosítja és a módosításokkal egységes szerkezetbe foglalt megbízási szerződést elfogadja.

Felkéri a Polgármestert a megbízási szerződés aláírására.

**Felelős**: Polgármester

**Határidő**: szerződés aláírására legkésőbb 2022. február 28.

*(A határozati javaslat elfogadásához egyszerű többségű szavazás szükséges.)*

**2.**

A Képviselő-testület úgy dönt, hogy a Budapest Főváros II. Kerületi Önkormányzat és a II. Kerületi Városfejlesztő és Beruházás-szervező Zártközűen Működő Részvénytársaság (székhelye: 1024 Budapest, Keleti Károly u. 15/A, Cg. 01-10-046405, képviseli: Harján Dávid vezérigazgató) között 2010. december 16. napján létre jött és 2015. május 28. napján módosított, valamint a 2017. március 6. napján módosításokkal egységes szerkezetbe foglalt megbízási szerződést a jelen határozat melléklete szerint módosítja és a módosításokkal egységes szerkezetbe foglalt megbízási szerződést elfogadja.

Felkéri a Polgármestert a megbízási szerződés aláírására.

**Felelős**: Polgármester

**Határidő**: szerződés aláírására legkésőbb 2022. február 28.

*(A határozati javaslat elfogadásához egyszerű többségű szavazás szükséges.)*

**3.**

A Képviselő-testület úgy dönt, hogy a Budapest Főváros II. Kerületi Önkormányzat és a II. Kerületi Városfejlesztő és Beruházás-szervező Zártközűen Működő Részvénytársaság (székhelye: 1024 Budapest, Keleti Károly u. 15/A, Cg. 01-10-046405, képviseli: Harján Dávid vezérigazgató) között 2011. március 29. napján létrejött és 2011. december 20. napján, valamint 2013. szeptember 26. napján módosított megbízási szerződést a jelen határozat melléklete szerint módosítja és a módosításokkal egységes szerkezetbe foglalt megbízási szerződést elfogadja.

Felkéri a Polgármestert a megbízási szerződés aláírására.

**Felelős**: Polgármester

**Határidő**: szerződés aláírására legkésőbb 2022. február 28.

*(A határozati javaslat elfogadásához egyszerű többségű szavazás szükséges.)*

**Budapest, 2022. február 14.**

**dr. Varga Előd Bendegúz**

**alpolgármester**